CELEX: 22014D0174
Language: lt
Date: 1411603200000
Title: 2014 m. rugsėjo 25 d. EEE jungtinio komiteto sprendimas Nr. 174/2014, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1242]

30.7.2015   
            
            
               LT
            
            
               Europos Sąjungos oficialusis leidinys
            
            
               L 202/22
            
         EEE JUNGTINIO KOMITETO SPRENDIMAS
   Nr. 174/2014
   2014 m. rugsėjo 25 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1242]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą įtraukta Europos Parlamento ir Tarybos direktyva 94/9/EB (1) panaikinamos į EEE susitarimą įtrauktos Tarybos direktyvos 76/117/EEB (2), 79/196/EEB (3) ir 82/130/EEB (4), todėl nuorodos į direktyvas 76/117/EEB, 79/196/EEB ir 82/130/EEB turėtų būti išbrauktos iš EEE susitarimo;
            
         
               (2)
            
            
               į EEE susitarimą įtraukta Komisijos rekomendacija 94/26/EB (5) yra nebeaktuali, todėl turėtų būti išbraukta iš EEE susitarimo;
            
         
               (3)
            
            
               dėl praktinių priežasčių II priedo X skyriaus antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ teisės aktai pernumeruojami;
            
         
               (4)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo X skyrius iš dalies keičiamas taip:
   
               1.
            
            
               2 (Tarybos direktyva 76/117/EEB), 3 (Tarybos direktyva 79/196/EEB), 4 (Tarybos direktyva 82/130/EEB) ir 7b (Komisijos direktyva 94/26/EB) punktų tekstas išbraukiamas.
            
         
               2.
            
            
               Antraštinėje dalyje „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ išbraukti 8–25 punktų numeriai keičiami numeriais 1–18.
            
         2 straipsnis
   Šis sprendimas įsigalioja 2014 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (6).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. rugsėjo 25 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 100, 1994 4 19, p. 1.
   
      (2)  OL L 24, 1976 1 30, p. 45.
   
      (3)  OL L 43, 1979 2 20, p. 20.
   
      (4)  OL L 59, 1982 3 2, p. 10.
   
      (5)  OL L 157, 1994 6 24, p. 33.
   
      (6)  Konstitucinių reikalavimų nenurodyta.